[pic] | EUROPA-KOMMISSIONEN |

Bruxelles, den 23.9.2010

KOM(2010) 502 endelig

BERETNING FRA KOMMISSIONEN TIL EUROPA-PARLAMENTET OG RÅDET

TREDJE FINANSBERETNING FRA KOMMISSIONEN TIL EUROPA-PARLAMENTET OG RÅDET OM DEN EUROPÆISKE GARANTIFOND FOR LANDBRUGET REGNSKABSÅRET 2009

SEK(2010) 1098

INDHOLDSFORTEGNELSE 1. BUDGETPROCEDURE 4 1.1. Det foreløbige budgetforslag for 2009 4 1.2. Budgetforslag for 2009 4 1.3. Ændringsskrivelse for 2009 4 1.4. Vedtagelse af budgettet for 2009 4 1.5. Ændringsbudget nr. 8/2009 4 1.6. Ændringsbudget nr. 10/2009 5 1.7. Formålsbestemte indtægter til EGFL 5 1.8. Midlertidige omstruktureringsafgifter for sukker 6 1.9. EGFL-budgettets andel af EU's samlede budget 6 2. LIKVIDITET OG FORVALTNING AF BEVILLINGERNE 7 2.1. Forvaltning af bevillingerne 7 2.1.1. Disponible bevillinger i regnskabsåret 2009: 7 2.1.2. Gennemførelse af disponible bevillinger i regnskabsåret 2009 8 2.1.3. Budgetgennemførelse - Udgifter under direkte forvaltning foretaget af Kommissionen 8 2.1.4. Månedlige betalinger til medlemsstaterne 9 2.1.4.1. Månedlige betalinger på grundlag af afholdte udgifter 9 2.1.4.2. Beslutninger om månedlige betalinger for 2009 9 3. GENNEMFØRELSE AF EGFL-BUDGETTET FOR 2009 9 3.1. Indledning 9 4. BEMÆRKNINGER ANGÅENDE GENNEMFØRELSEN AF LANDBRUGSBUDGETTET 10 4.1. Kapitel 05 02: Interventioner på landbrugsmarkederne 10 4.1.1. Indledning 10 4.1.2. Korn 10 4.1.3. Fødevareprogrammer 10 4.1.4. Frugt og grøntsager 11 4.1.5. Produkter henhørende under vinsektoren 11 4.1.6. Mælk og mejeriprodukter 11 4.2. Kapitel 05 03: Direkte støtte 11 4.3. Kapitel 05 07: Revision af landbrugsudgifter 11 4.3.1. Artikel 05 07 01: Kontrol med landbrugsudgifterne 11 5. GENNEMFØRELSE AF FORMÅLSBESTEMTE INDTÆGTER 12 5.1. Formålsbestemte indtægter til EGFL 12 5.2. Formålsbestemte indtægter fra de midlertidige omstruktureringsafgifter for sukker 12 5.3. Omstruktureringsfonden for sukker 12 6. FORDELING EFTER UDGIFTSTYPE 12 BILAG 1 BUDGETPROCEDURE FOR FORPLIGTELSESBEVILLINGER TIL EGFL 2009 BILAG 2 EGFL-BUDGETTETS ANDEL AF EU'S BUDGET FOR REGNSKABSÅR 2003-2009 Bilag 3 analyse af EGFL-BUDGETGENNEMFØRELSEN I REGNSKABSÅR 2009 BILAG 4-I ANALYSE AF EGFL-GENNEMFØRELSEN AF FORMÅLSBESTEMTE INDTÆGTER I REGNSKABSÅR 2009 - C4 BILAG 4-II ANALYSE AF EGFL-GENNEMFØRELSEN AF FORMÅLSBESTEMTE INDTÆGTER I REGNSKABSÅR 2009 - C5 BILAG 5 EGFL-BUDGETGENNEMFØRELSE PR. ARTIKEL OG PR. MEDLEMSSTAT – REGNSKABSÅR 2009 BILAG 6 UDVIKLINGEN I EGFL-UDGIFTSFORDELINGEN FOR REGNSKABSÅR 2004-2009 NB: Denne beretning ledsages af Kommissionens arbejdsdokument. Arbejdsdokumentets fulde tekst (på engelsk) og tabellerne i bilaget (på engelsk) findes også på GD AGRI's websted (http://ec.europa.eu/agriculture/fin/finrep_en.htm). |

BUDGETPROCEDURE[1]

Det foreløbige budgetforslag for 2009

Det foreløbige budgetforslag for 2009 blev vedtaget af Kommissionen og forelagt budgetmyndigheden den 6. maj 2008. De forpligtelsesbevillinger, der er foreslået for Den Europæiske Garantifond for Landbruget (EGFL), og som finansieres under udgiftsområde 2 i den finansielle ramme for 2007-2013, beløb sig til 42 860,3 mio. EUR.

Budgetforslag for 2009

Rådet vedtog budgetforslaget for 2009 i juli 2008. EGFL's bevillinger blev nedsat med 380,0 mio. EUR til 42 480,3 mio. EUR i forhold til det foreløbige budgetforslag..

Ændringsskrivelse for 2009

I oktober 2008 vedtog Kommissionen ændringsskrivelse nr. 2 til det foreløbige budgetforslag for 2009, hvorved EGFL's behov for forpligtelsesbevillinger blev fastsat til 41 579,89 mio. EUR, hvilket er 1 280,4 mio. EUR lavere end det tilsvarende beløb i det foreløbige budgetforslag.

Vedtagelse af budgettet for 2009

Europa-Parlamentet vedtog budgettet for 2009 på plenarmødet i december 2008.

De vedtagne forpligtelsesbevillinger til EGFL androg i alt 41 131,4 mio. EUR, dvs. de var blevet nedsat med 448,5 mio. EUR i forhold til ændringsskrivelsen. Af det samlede beløb var der afsat forpligtelsesbevillinger på 3 409,6 mio. EUR til markedsforanstaltninger under kapitel 05 02, medens der var afsat 37 779,0 mio. EUR til direkte støtte under kapitel 05 03. Der var endvidere på 2009-budget afsat forpligtelsesbevillinger på 320,7 mio. EUR til politikområde 17 – Veterinære og plantesundhedsmæssige foranstaltninger og 29,5 mio. EUR til politikområde 11 –Fiskeri.

Nærmere oplysninger herom kan ses i bilag 1.

Ændringsbudget nr. 8/2009

I juni 2009 foreslog Kommissionen og budgetmyndigheden godkendte en justering gennem ændringsbudget nr. 8/2009 af 2009-budgettets forpligtelsesbevillinger, som forhøjede det beløb, der var til rådighed for EGFL, med 49,3 mio. EUR for at finansiere udryddelsesprogrammer for dyresygdomme, specielt vedrørende udryddelsen af sygdommen bluetongue, under politikområde 17 – Veterinære og plantesundhedsmæssige foranstaltninger.

Ændringsbudget nr. 10/2009

I november 2009 foreslog Kommissionen og budgetmyndigheden vedtog ændringsbudget nr. 10/2009, hvorved EGFL's forpligtelsesbevillinger blev nedsat med med 135,0 mio. EUR, for at bidrage til finansieringen af den europæiske økonomiske genopretningsplan (EERP), og TRDI's[2] betalingsbevillinger blev nedsat med 111,2 mio. EUR (NB: TRDI finansieres under den tidligere Europæiske Udviklings- og Garantifond for Landbruget, Garantisektionen).

Formålsbestemte indtægter til EGFL[3]

Ifølge artikel 34 i finansforordning (EF) nr. 1290/2005 for den fælles landbrugspolitik betragtes indtægter, der hidrører fra finansielle korrektioner under regnskabsafslutningsproceduren, fra uregelmæssigheder og fra mælkeafgiften, som formålsbestemte indtægter, der skal anvendes til finansiering af EGFL-udgifter. Disse formålsbestemte indtægter kan helt eller delvis anvendes til at finansiere EGFL-udgifter, hvis de af budgetmyndigheden tildelte bevillinger ikke er tilstrækkelige til at finansiere de af medlemsstaterne afholdte udgifter. Hvis alle eller nogle af disse indtægter ikke anvendes, vil de automatisk blive fremført til det følgende regnskabsår til finansiering af dette års behov.

Da 2009-budgettet blev opstillet, blev der udarbejdet et skøn over indtægterne for både det beløb, der forventedes at blive opkrævet i løbet af regnskabsåret 2009, og for det beløb, der forventedes at kunne fremføres fra regnskabsåret 2008 til regnskabsåret 2009. Skønnet blev lagt til grund, da budgetmyndigheden vedtog budgettet for 2009. Det drejer sig om følgende:

- Indtægterne fra korrektioner i forbindelse med regnskabsafslutninger og fra uregelmæssigheder blev anslået til henholdsvis 600,0 mio. EUR og 105,0 mio. EUR, mens indtægterne fra mælkeafgiften blev anslået til 337,0 mio. EUR. De samlede formålsbestemte indtægter, der forventedes opkrævet i løbet af regnskabsåret 2009, blev anslået til 1 042,0 mio. EUR.

- De formålsbestemte indtægter, der forventedes at kunne fremføres fra regnskabsåret 2008 til regnskabsåret 2009, blev anslået til 1 334,0 mio. EUR.

Det samlede beløb på 2 376,0 mio. EUR blev lagt til grund ved Kommissionens nedsættelse af de ønskede bevillinger til driftsfondene for producentorganisationerne for frugt og grøntsager med 515,0 mio. EUR og for enkeltbetalingsordningen med 1 861,0 mio. EUR. Efter at have taget disse beløb i betragtning tildelte budgetmyndigheden bevillinger på henholdsvis 260,0 mio. EUR og 27 239,0 mio. EUR til disse ordninger.

Nærmere oplysninger herom kan ses i bilag 4.I og 4.II.

Midlertidige omstruktureringsafgifter for sukker[4]

De midlertidige omstruktureringsafgifter for sukker, jf. artikel 11 i Rådets forordning (EF) nr. 320/2006, betragtes som formålsbestemte indtægter, der skal finansiere sukkeromstruktureringsstøtten og anden støtte inden for rammerne af sukkeromstruktureringsfonden. For hvert produktionsår (2006/07 til 2008/09) vedrører disse afgifter de sukker-, inulinsirup- og isoglucosekvoter, som de erhvervsdrivende i medlemsstaterne har fået tildelt, og medlemsstaterne skal indbetale afgifterne til fonden i to rater (sidste frist er hvert år den 31. marts og den 30. november).

Ved opstillingen af budgettet for 2009 blev disse indtægter, som forventedes overført til EU-budgettet inden årets udløb, anslået til 1 742,0 mio. EUR. Et beløb på 2 006,0 mio. EUR forventedes samtidig at kunne fremføres fra regnskabsåret 2008 til regnskabsåret 2009.

Nærmere oplysninger herom kan ses i bilag 4.I og 4.II.

EGFL-budgettets andel af EU's samlede budget

Det endelige EGFL-budgets andel (forpligtelsesbevillinger) af det samlede EU-budget for perioden 2003-2009 fremgår af bilag 2.

LIKVIDITET OG FORVALTNING AF BEVILLINGERNE

Forvaltning af bevillingerne

2.1.1. Disponible bevillinger i regnskabsåret 2009:

( EUR) |

Budgettets udgiftsside (1) | Forpligtelses-bevillinger | Betalings-bevillinger | Budgettets indtægtsside (formålsbestemte indtægter) (3) | Overslag |

1. Oprindelige bevillinger til EGFL | 41 131 356 325 | 41 265 823 325 | 1. Forskriftsmæssig regnskabsafslutning | 600 000 000 |

2. Ændringsbudgetter (2) | -85 660 000 | -246 200 000 | 2. Uregelmæssigheder | 105 000 000 |

3. Endelige bevillinger til EGFL, heraf | 41 045 696 325 | 41 021 423 325 | 3. Tillægsafgift for mælkeproducenter | 337 000 000 |

3a. Bevillinger til delt forvaltning (ekskl. TRDI (4) EU-10) | 40 589 704 325 | 40 589 704 325 | 4. Midlertidige omstrukturerings-afgifter for sukker (5) | 1 742 000 000 |

3b. Bevillinger til udgifter under direkte forvaltning (6) | 455 992 000 | 360 919 000 | Samlet overslag over formålsbestemte indtægter | 2 784 000 000 |

3c. Bevillinger til TRDI EU-10 (7) | 0 | 70 800 000 |

(1) Bevillinger opført på 2009-budgettet, inkl. de forventede formålsbestemte indtægter for 2009 og de formålsbestemte indtægter, der fremføres fra 2008 til 2009 iht. artikel 10 i Rådets forordning (EF) nr. 1605/2002. (2) For forpligtelsesbevillingerne forudser ændringsbudget nr. 8/2010 og nr. 10/2009 en nedsættelse på 135,0 mio. EUR for EERP (punkt 1.6) og en forhøjelse på 49,3 mio. EUR for politikområde 17 – Veterinære og plantesundhedsmæssige foranstaltninger (Generaldirektoratet for Sundhed og Forbrugere) (punkt 1.5). For betalingsbevillingerne forudser ændringsbudget nr. 10/2009 en nedsættelse på 135,0 mio. EUR for EERP (punkt 1.6) og en nedsættelse på 111,2 mio. EUR for TRDI-ex-Den Europæiske Udviklings- og Garantifond for Landbruget, Garantisektionen. (3) Formålsbestemte indtægter, der skal opkræves. Der er ikke opført noget indtægtsbeløb på indtægtsposten (p.m.)[5], men overslaget er anført budgetanmærkningerne. (4) TRDI: Transitional Rural Development Instrument - det midlertidige instrument til udvikling af landdistrikterne for EU-10. (5) Denne indtægt anvendes til bevillinger til betalingen af sukkeromstruktureringsfondens støtte. (6) 80 % af forpligtelsesbevillingerne vedrører udgifter under politikområde 17 – Veterinære og plantesundhedsmæssige foranstaltninger (Generaldirektoratet for Sundhed og Forbrugere). Resten vedrører i lige høj grad politikområde 05 – Landbrug og udvikling af landdistrikter (Generaldirektoratet for Landbrug og Udvikling af Landdistrikter) og politikområde 11 – Fiskeri (Generaldirektoratet for Maritime Anliggender og Fiskeri). Betalingerne for Generaldirektoratet for Maritime Anliggender og Fiskeri omfatter 1,8 mio. EUR, som er blevet overført fra andre konti under politikområde 11 – Fiskeri. (7) Ved årets udgang blev de oprindelige betalingsbevillinger på 182 mio. EUR nedsat med 70,8 mio. EUR som følge af ændringsbudget nr. 10/2009. |

2.1.2. Gennemførelse af disponible bevillinger i regnskabsåret 2009

(EUR)

Gennemførelse af forpligtelsesbevillinger | Gennemførelse af betalingsbevillinger |

Delt forvaltning (ekskl. TRDI EU-10) (1) | 46 024 783 279,92 | 46 024 783 279,92 |

Udgifter under direkte forvaltning | 444 795 087,91 | 270 611 015,99 |

TRDI EU-10 | 0,00 | 67 170 526,24 |

I alt (inkl. omstruktureringsfonden for sukker)(2) Omstruktureringsfonden for sukker I alt (ekskl. omstruktureringsfonden for sukker) | 46 469 578 367,83 3 017 689 890,69 43 451 888 477,14 | 46 362 564 822,15 3 017 689 890,69 43 344 874 931,46 |

(1) Forpligtede beløb. Forpligtelses- og betalingsbevillinger minus formålsbestemte indtægter: 43 197 343 784,95 EUR.

(2) Ved at lægge et beløb på 2 165 546,21 EUR (vedrørende genemførelsen af formålsbestemte indtægter for direkte udgifter, der ikke er taget hensyn til) beløber gennemførelsen sig til 46 471 743 914,04 EUR i forpligtelsesbevillinger (EGFL + omstruktureringsfonden for sukker). Nettobeløbet efter fradrag af omstruktureringsfonden for sukker er på 43 454 054 023,35 EUR.

For regnskabsåret 2009 beløb de samlede faktiske forpligtelsesbevillinger, der var udnyttet, sig til 46 469 578 368 EUR, mens de samlede faktiske betalingsbevillinger androg 46 362 564 822 EUR.

2.1.3. Budget gennemførelse - Udgifter under direkte forvaltning foretaget af Kommissionen

( EUR)

Udgifter under direkte forvaltning | Forpligtelses-bevillinger | Frigørelser | Betalings-bevillinger | Fremførsler 2010 [1] |

Bevillinger | 455 992 000,00 | - | 360 919 000,00 | - |

Gennemførelse | 444 795 087,91 | - | 270 611 015,99 | 31 370 402,92 |

Bortfaldne bevillinger | 11 196 912,09 | - | 90 307 984,01 | - |

(1) Fremført til 2010 kun for ikke-opdelte bevillinger. |

Der var forudset forpligtelsesbevillinger på 456 mio. EUR til udgifter under direkte forvaltning i budgettet for 2009. Og der var i 2009 et forpligtet et beløb på 444,8 mio. EUR. Resten af disse bevillinger, dvs. 11,2 mio. EUR, bortfaldt.

80 % af forpligtelsesbevillingerne vedrører politikområde 17 – Veterinære og plantesundhedsmæssige foranstaltninger. Resten vedrører i lige høj grad politikområde 05 – Landbrug og udvikling af landdistrikter og politikområde 11 – Fiskeri.

2.1.4. Månedlige betalinger til medlemsstaterne

2.1.4.1. Månedlige betalinger på grundlag af afholdte udgifter

I artikel 15 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik[6] hedder det, at " månedlige betalinger foretages af Kommissionen til dækning af de udgifter, som medlemsstaternes godkendte betalingsorganer har afholdt i referencemåneden ". De månedlige betalinger sker til medlemsstaten senest den tredje arbejdsdag i den anden måned efter den måned, hvor udgifterne er afholdt.

De månedlige betalinger er en refusion af nettoudgifter (efter fradrag af indtægter), som allerede er effektueret, og de foretages efter månedlige opgørelser, som medlemsstaterne fremsender[7]. Den månedlige bogføring af udgifter og indtægter kontrolleres og korrigeres efter månedsopgørelsen[8]. De bliver desuden endelige efter kontrollen i de efterfølgende regnskabsår i lyset af afgørelserne om regnskabsafslutning.

De udbetalinger, medlemsstaterne foretog fra den 16. oktober 2008 til den 15. oktober 2009, er omfattet af ordningen med månedlige betalinger. For så vidt angår de resterende betalinger foretager Kommissionen direkte betalinger for et begrænset antal foranstaltninger.

I regnskabsåret 2009 beløb de samlede månedlige nettobetalinger sig til 43 197 343 784,95 EUR.

2.1.4.2. Beslutninger om månedlige betalinger for 2009

I regnskabsåret 2009 vedtog Kommissionen tolv beslutninger om månedlige betalinger. Endnu en månedlig betalingsbeslutning blev truffet i december 2009 til justering af de allerede fastlagte betalinger til de samlede udgifter, der kan konteres dette år.

GENNEMFØRELSE AF EGFL-BUDGETTET FOR 2009

Indledning

Landbrugsåret 2009 blev præget af et bemærkelsesværdigt fald i priserne på landbrugets output både i EU og på verdensmarkedet, især for mejeriprodukter. Den vanskelige situation på landbrugsmarkederne blev yderligere forværret som følge af den verdensomspændende finanskrise og af de generelt negative økonomiske udsigter. Denne udvikling påvirkede både omfanget af EGFL-udgifterne og anvendelsen af disponible bevillinger på visse budgetområder.

Gennemførelsen af budgettet androg 43 454,1 mio. EUR. Udgifterne blev finansieret af budgettets oprindelige bevillinger ved at anvende de samlede formålsbestemte indtægter på 1 474,1 mio. EUR, der var blevet fremført fra 2008, og en del af de formålsbestemte indtægter, der var opkrævet i 2009, svarende til 944,5 mio. EUR ud af et samlet beløb på 1 086,0 mio. EUR. Hvad angår politikområde 05 – Landbrug og udvikling af landdistrikter, beløb udgifterne til markedsforanstaltninger sig til 3 987 mio. EUR og udgifterne til direkte støtte beløb sig til 39 113,9 mio. EUR, idet begge sektorer overskred de vedtagne budgetbevillinger. Dette overforbrug blev dækket dels ved overførsel af bevillinger fra andre budgetkonti, dels ved indtægter, der var formålsbestemt til EGFL-budgettet.

Ovennævnte samlede gennemførelsesbeløb omfatter desuden udgifter til fiskerimarkedsforanstaltninger (politikområde 11) på 29,4 mio. EUR og til veterinære og plantesundhedsmæssige foranstaltninger (politikområde 17) på 364,3 mio. EUR (NB: Nærmere oplysninger fremgår af bilag 3). I bilag 5 opdeles EGFL-udgifterne på artikler og medlemsstater.

BEMÆRKNINGER ANGÅENDE GENNEMFØRELSEN AF LANDBRUGSBUDGETTET

Her følger en kort kommentar til anvendelsen af landbrugsbudgettets bevillinger baseret på tallene i bilag 3.

Kapitel 05 02: Interventioner på landbrugsmarkederne

Indledning

De samlede betalinger for dette budgetapitel androg 3 987,0 mio. EUR, og de blev finansieret af de vedtagne budgetbevillinger på 3 287,7 mio. EUR og af formålsbestemte indtægter på 702,0 mio. EUR.

Korn

Overforbruget i sektoren skyldtes hovedsagelig det forhold, at interventionslagrene steg fra ca. 0,047 mio. tons ved årets begyndelse til ca. 1,56 mio. tons ved årets udgang.

Fødevareprogrammer

Med hensyn til uddelingen af fødevarer til de socialt dårligst stillede personer skyldtes det konstaterede underforbrug visse medlemsstaters administrative vanskeligheder, som forhindrede dem i at foretage alle de opkøb på markedet af de forskellige produkter, der var forudset i uddelingsplanen for 2009. Det bør også bemærkes, at det budgetterede beløb steg til 500 mio. EUR i 2009.

Frugt og grøntsager

Sektorens overforbrug skyldtes den tekniske virkning af det forhold, at en del af udgifterne finansieres af formålsbestemte indtægter, som beløber sig til 413,4 mio. EUR, til producentorganisationernes driftsfonde og af de øgede betalinger, som medlemsstaterne har til støtte til producentorganisationer for foreløbig anerkendelse.

Produkter henhørende under vinsektoren

De foranstaltninger, der fortrinsvis finansieres i denne sektor, er de nationale støtteprogrammer og rydningsordningen. Hvad angår de nationale støtteprogrammer har medlemsstaterne haft en tilfredsstillende gennemførelse af disse programmer i betragtning af, at det var deres første anvendelsesår. Hvad angår rydningsordningen, har der været mange flere støtteansøgninger, som har medført større udgifter for de pågældende medlemsstater sammenholdt med de bevillinger, der var opført på budgettet.

Mælk og mejeriprodukter

På baggrund af den vanskelige markedssituation i mejerisektoren har Kommissionen genindført eksportrestitutioner i januar 2009. Der er endvidere blevet opkøbt væsentlige mængder skummetmælkspulver og smør til offentlig oplagring, for hvilken opkøbsperioden blev forlænget ud over den normale frist, der er den 31. august. Da 2009-budgettet blev opstillet i september 2008, var der ikke afsat bevillinger til disse foranstaltninger med det resultat, at de afholdte udgifter i denne sektor oversteg de tilsvarende budgetbevillinger.

Kapitel 05 03: Direkte støtte

De vedtagne bevillinger under dette kapitel i budgettet androg 37 779,0 mio. EUR, medens betalingerne androg ca. 39 113,9 mio. EUR. Dette overforbrug skyldtes hovedsagelig enkeltbetalingsordningen (betalingsbevillingerne var reduceret under hensyntagen til de formålsbestemte indtægter), og det blev dækket dels ved budgetoverførsler fra andre budgetkonti, dels ved de indtægter, der var formålsbestemt til denne ordning i budgettet for 2009.

Kapitel 05 07: Revision af landbrugsudgifter

Artikel 05 07 01: Kontrol med landbrugsudgifterne

Denne artikel omfatter hovedsagelig de beløb, der er krediteret EGFL-budgettet gennem korrektionerne som følge af regnskabsafslutningen og den manglende overholdelse af fristerne for betaling til modtagerne. Det samlede beløb for disse korrektioner androg – 115,1 mio. EUR. De af budgetmyndigheden vedtagne bevillinger androg – 490,0 mio. EUR for disse korrektioner. Kommissionen lukkede denne konto ved at overføre bevillinger på 375,1 mio. EUR fra de formålsbestemte indtægter, der var indbetalt i løbet af EGFL-regnskabsåret 2009.

GENNEMFØRELSE AF FORMÅLSBESTEMTE INDTÆGTER

Formålsbestemte indtægter til EGFL

De formålsbestemte indtægter, der faktisk blev fremført fra 2008 til 2009, androg 1 474,1 mio. EUR og er fuldt ud anvendt til at finansiere udgifter i regnskabsåret 2009 iht. artikel 10 i finansforordningen. Dette beløb omfattede udgifter på 343,8 mio. EUR til producentorganisationernes driftsfonde og udgifter på 1 130,4 mio. EUR til enkeltbetalingsordningen.

De formålsbestemte indtægter, der blev opkrævet i 2009, beløb sig til 1 086,0 mio. EUR. En del af disse formålsbestemte indtægter, dvs. 944,7 mio. EUR, blev anvendt til at dække udgifter afholdt i året, og restbeløbet på 141,5 mio. EUR blev automatisk fremført til budgettet for 2010 til finansiering af budgetbehovene i nævnte år.

Nærmere oplysninger herom kan ses i bilag 4.I og 4.II.

Formålsbestemte indtægter fra de midlertidige omstruktureringsafgifter for sukker

De samlede formålsbestemte indtægter, som medlemsstaterne overførte i 2009, beløb sig til 1 742,0 mio. EUR. Endvidere beløb de formålsbestemte indtægter, der blev fremført fra 2008 til 2009, sig til 2 044,6 mio. EUR. Derfor androg de i EU-budgettet disponible formålsbestemte indtægter i 2009 i form af midlertidige omstruktureringsafgifter 3 786,0 mio. EUR. På dette tidspunkt, hvor der er udbetalt støtte til dem, der nyder godt af sukkeromstruktureringsfonden, er saldoen for de midlertidige omstruktureringsafgifter på 768,3 mio. EUR, som vil blive fremført til 2010.

Nærmere oplysninger herom kan ses i punkt 5.3 og bilag 4.I og 4.II.

Omstruktureringsfonden for sukker

I løbet af regnskabsåret 2009 har medlemsstaterne udbetalt støtte til den omstrukturerede sukkerindustri, diversificeringsstøtte samt støtte til sukkerraffinering på i alt ca. 3 017,7 mio. EUR. Støtten blev finansieret af ovennævnte indtægter fra de midlertidige omstruktureringsafgifter.

Nærmere oplysninger herom kan ses i bilag 4.I og 4.II.

FORDELING EFTER UDGIFTSTYPE

EGFL's samlede udgifter er på 43 454,1 mio. EUR (ekskl. sukkeromstruktureringsfonden). I det følgende er disse udgifter blevet opdelt på de vigtigste kategorier med den procentsats, de tegner sig for af EGFL's samlede udgifter i 2009:

Oplagring

Udgifterne til oplagring udgjorde 173,4 mio. EUR eller 0,04 % af de samlede udgifter. De vigtigste oplagringsprodukter var korn, vin, mælk og svinekød.

Eksportrestitutioner

Udgifterne til eksportrestitutioner androg 649,5 mio. EUR eller 1,50 % af de samlede udgifter.

Andre markedsforanstaltninger

De øvrige udgifter til markedsforanstaltninger beløb sig til 3 085,6 mio. EUR eller 7,10 % af årets samlede udgifter. Denne kategori omfatter udgifter, der hovedsagelig vedrører korn, frugt og grøntsager, vin, mælk og mejeriprodukter, oksekød, svinekød samt fødevareprogrammer. Den omfatter også en del af de korrektioner, der stammer fra revisionen af landbrugsudgifter.

Direkte støtte

Udgifterne til direkte støtte udgjorde 39 113,9 mio. EUR eller 90,01 % af de samlede udgifter.

Direkte udgifter

Disse udgifter, der androg 447 mio. EUR eller 1,03 %, blev afholdt direkte af Kommissionen og dækkede for det meste udgifterne til veterinære foranstaltninger samt landøkonomisk bogføring og landbrugsundersøgelser.

Udvikling af landdistrikterne

På 2009-budgettet var der ikke afsat bevillinger til EUGFL, Garantisektionen[9]. Medlemsstaterne anmeldte tilbagebetalinger af tidligere udbetalte forskud svarende til – 13,3 mio. EUR.

Udviklingen i denne fordeling efter udgiftstype i perioden 2004-2009 fremgår af bilag 6.

[pic]

[pic]

[pic]

[pic]

[pic]

[pic]

[pic]

[pic]

[1] Denne procedure er beskrevet i bilag 1.

[2] TRDI: Transitional Rural Development Instrument - det midlertidige instrument til udvikling af landdistrikterne for EU-10.

[3] Disse beløb er ikke opført på budgettets indtægtsposter (artikel 670 for formålsbestemte indtægter til EGFL), men de er nævnt i budgetanmærkningerne til denne artikel.

[4] Disse beløb er ikke opført på budgettets indtægtsposter (artikel 680 for de midlertidige omstruktureringsafgifter for sukker), men de er nævnt i budgetanmærkningerne til denne artikel.

[5] p.m.: "pour mémoire".

[6] EUT L 209 af 11.8.2005, s. 1.

[7] Disse månedlige udgiftsanmeldelser fremsendes af medlemsstaterne sammen med anmeldelsen den 10. i måned N+1.

[8] De detaljerede anmeldelser fremsendes hver måned af medlemsstaterne (i tabel 104) den 20. i måned N+1.

[9] Landdistriktsudvikling finansieret af Den Europæiske Udviklings- og Garantifond for Landbruget, Garantisektionen.